b'\n_START_ARTICLE_\nRex sacrorum\n_START_SECTION_\nRequisits\n_START_PARAGRAPH_\nEls requisits per a ser un rex sacrorum eren, segons el procediment durant la Rep\xc3\xbablica:_NEWLINE__NEWLINE_Ser escollit pel Col\xc2\xb7legi de Pont\xc3\xadfex per a formar part d\'una llista la qual era presentat al pont\xc3\xadfex maximus perqu\xc3\xa8 en fes l\'elecci\xc3\xb3 definitiva._NEWLINE__NEWLINE_Haver nascut de pares casats pel ritual del confarreatio, que era tamb\xc3\xa9 la forma de matrimoni amb la qual s\'havia de casar ell._NEWLINE__NEWLINE_La seva esposa havia d\'acceptar formar part dels rituals religiosos i rebria el t\xc3\xadtol de regina sacrorum i la seva uni\xc3\xb3 era tan important que si ella moria abans que ell, el rex sacrorum havia de renunciar al seu c\xc3\xa0rrec.  La mateixa situaci\xc3\xb3 es donava en la persona del Flamen dialis._NEWLINE__NEWLINE_El rex sacrorum i la seva dona havien de viure en un edifici p\xc3\xbablic, que estava situat a la Via Sacra, prop de la casa de les verges vestals.\n_START_SECTION_\nLa vestimenta distintiva\n_START_PARAGRAPH_\nEl rex sacrorum duia toga i calceus, un cal\xc3\xa7at tou i alt que tapava tot el peu. Com a sacerdot de la religi\xc3\xb3 romana arcaica, feia els sacrificis capite velato, (amb el cap tapat per una caputxa).\n_START_SECTION_\nOr\xc3\xadgens\n_START_PARAGRAPH_\nHi ha un debat sobre si el rex sacrorum va ser una figura creada durant la rep\xc3\xbablica o si, com afirma Arnaldo Momigliano, ja existia durant la monarquia romana._NEWLINE_El rex sacrorum era caracter\xc3\xadstic de la religi\xc3\xb3 it\xc3\xa0lica i possiblement tamb\xc3\xa9 de l\'etrusca. El t\xc3\xadtol es troba en ciutats del Latium com Lanuvium, Tusculum o Velitrae. A Roma, el sacerdoci estava deliberadament despolititzat. La seva investidura era presenciada tan sols per la comitia calata, una assemblea convocada expressament. Igual que el flamen dialis, per\xc3\xb2 a difer\xc3\xa8ncia dels pont\xc3\xadfex i els augurs, el rex era excl\xc3\xb2s de la carrera pol\xc3\xadtica i militar. D\'aquesta manera, no era considerat un "rei degradat". De fet entrava dins les seves funcions, presidir els rituals sagrats dels c\xc3\xb2nsols, de manera que eren els \xc3\xbanics sacerdots vinculats directament amb el poder pol\xc3\xadtic i el comandament militar._NEWLINE_Va existir tamb\xc3\xa9 un altre sacerdot rom\xc3\xa0 que portava el t\xc3\xadtol de rei: el rex Nemorensis.\n_START_SECTION_\nLa regina sacrorum\n_START_PARAGRAPH_\nCom esposa del rex sacrorum, la regina sacrorum ("reina dels ritus sagrats") era una suma sacerdotessa, i era una figura clau doncs nom\xc3\xa9s ella podia fer els rituals que li eren conferits, \xc3\xa9s a dir, ning\xc3\xba podia substituir-la. Per les calendes de cada mes, la regina presidia el sacrifici a Juno d\'una truja o un anyell femella. Tant la rex sacrorum com les vestals eren una excepci\xc3\xb3 dins la religi\xc3\xb3 oficial de Roma, on el lloc tradicional de les activitats religioses de les dones es limitaven a l\'\xc3\xa0mbit privat o dom\xc3\xa8stic, mentre que la rex sacrorum complia amb les seves obligacions religioses en p\xc3\xbablic._NEWLINE__NEWLINE_Entre les sacerdotesses per\xc3\xb2, hi havia algunes difer\xc3\xa8ncies. La regina sacrorum i la flaminica Dialis (l\'esposa del flamen Dialis o m\xc3\xa0xim sacerdot de J\xc3\xbapiter) es complementaven amb una parella masculina, amb qui compartien els deures, fet que no es donava en les vestals._NEWLINE_Mentre complia amb els rituals, la regina duia al cap un arculum, una garlanda feta amb branques de magrana lligades amb un fil de llana blanca._NEWLINE_Despr\xc3\xa9s de la promulgaci\xc3\xb3 de la Lex Canuleia de l\'any 445, va ser possible que la regina fos d\'origen plebeu. En inscripcions llatines hi ha registres de noms d\'algunes reginae sacrorum, com la Sergia Paullina, esposa de Cn. Pinari Corneli Sever, poc abans de l\'any 112 i Manlia Fadilla del segle II o potser comen\xc3\xa7aments del III.'